AIŠKINAMASIS RAŠTAS

Dėl Molėtų rajono savivaldybės tarybos 2019 m. rugsėjo 26 d. sprendimo Nr. B1-190 “Dėl atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašo patvirtinimo” pakeitimo

1. **Parengto tarybos sprendimo projekto tikslai ir uždaviniai**

Parengto Molėtų rajono savivaldybės tarybos sprendimo projekto „Dėl Molėtų rajono savivaldybės tarybos 2019 m. rugsėjo 26 d. sprendimo Nr. B1-190 „Dėl atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašo patvirtinimo“ tikslas – reglamentuoti apmokėjimą už vaikų išlaikymą ikimokyklinio ugdymo įstaigose ekstremalių situacijų metu.

**2. Šiuo metu esantis teisinis reglamentavimas**

Rengiant šį sprendimo projektą, buvo vadovautasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos švietimo įstatymao 70 straipsnio 11 dalimi.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės priėmus teikiamą sprendimo projektą: tėvai, dėl ekstremalių situacijų metu esančių suvaržymų negalintys leisti vaikų į ikimokyklinio ugdymo įstaigas, nemokėtų 7 eurų atlyginimo per mėnesį už kiekvieną į ikimokyklinio ugdymo įstaigą priimtą vaiką.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Vykdytojai **–** ikimokyklinio ugdymo įstaigos.